بڪيجاڻي

ديھ بڪيجاڻي  سنڌ جي ضلعي قمبر شهدادڪوٽ جي وارھ تعلقي جي ھڪ ديھ جو نالو آهي جيڪا لالو رائنڪ تپي ۾ واقع آهي.
تاريخ
بورڊ آف روينيو سنڌ جي رڪارڊ ۾ موجود 1902 کان 1954ع تائين واري ھن ديھ جي نقشي مطابق ھن ديھ ۾ ڳوٺ موليڏنو ماڇي، گھر ميرن جا، گھر حسين ماڇي وارن جا، ڳوٺ نندو مل، ڳوٺ ورند ماڇي، ڳوٺ بڪيجاڻي ۽ ھڪ ٻيو غيرمعروف ڳوٺ واقع ھيا. ھاڻي ھن ديھ ۾ ڳوٺ بڪيجاڻي قائم آھي باقي نوان ڳوٺ قائم ٿي چڪا آهن جن ۾ ڳوٺ فقير تاج محمد ۽ ڳوٺ محمد خان بروھي شامل آهن. 

جاگرافي 
ھن ديھ جي اتر ۾ ديھ ملڪاڻي، ديھ جکر ۽ ديھ لالو رائنڪ، اوڀر ۾ ديھ لالو رائنڪ ۽ ديھ اصحابو، اولھ ۾ ديھ سفير تونيو ۽ ڏکڻ ۾ ديھ مڱڻيجا ۽ ديھ صفر تونيو واقع آهن. ھن ديھ جي مڪمل روينيو سروي ٿيل آھي. وارھ لالو رائنڪ روڊ ھن ديھ مان گذرندڙ ۽ نصير واھ ھتان وھندڙ آھي. بڪيجاڻي ھن ديھ جو سڀ کان وڏو ۽ پراڻو ڳوٺ آهي جنھن جو نالو ھن تي پيل آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 8,113 ھئي جيڪا  1467 خاندانن تي مشتمل ھئي.. 

حوالا

زمرو:وارھ تعلقو
زمرو:وارھ تعلقي جون ديھون
زمرو:قمبر شهدادڪوٽ ضلعي جون ديھون